91. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.102/1051 της 17 Ιουλ.-6 Αυγ. 1998 (ΦΕΚ B’ 820) α) Αναπροσαρμογή από 1.1.1998 των μηνιαίων βοηθημάτων των βοηθηματούχων του Τ.Α.Δ.Κ.Υ. των εξελθόντων της υπηρεσίας μέχρι 31.12.1996, σύμφωνα με τις διατάξεις του Νόμ. 2592/1996. β) Αύξηση των μηνιαίων βοηθημάτων του Ταμείου. Α. Οι καταβαλλόμενες από το  Ταμείο  Ασφάλισης Δημοτικών και Κοινοτικών Υπαλλήλων συντάξεις, στους συνταξιούχους των οποίων το συνταξιοδοτικό δικαίωμα εμπίπτει στο μέχρι 31.1.1997 χρονικό διάστημα, αυξάνονται από 1.1.1998 ως ακολούθως: Κατά ποσοστό 0,2% από 1.1.1998 επί του ποσού των συντάξεων, όπως αυτό είχε διαμορφωθεί την 31.12.1997 ως διορθωτικό ποσό. Κατά ποσοστό 3,5% από 1.1.1998 επί του ποσού των συντάξεων όπως θα διαμορφωθεί μετά την χορήγηση του διορθωτικού ποσού. Β. Από τις διαφορές των συντάξεων που θα προκύψουν από τον επανυπολογισμό των συντάξιμων αποδοχών, σύμφωνα με τις συνδυασμένες διατάξεις των παρ.2 και 13 του άρθρ.4 του Νόμ. 2592/1998 των συνταξιοδοτηθέντων μέχρι 31.12.1996 από το Ταμείο Ασφάλισης Δημοτικών και Κοινοτικών Υπαλλήλων, καταβάλλεται από 1.1.1998 ποσοστό 20%. 